text: En 30-årig mand får forbud mod at være i Esbjerg
  21 december 2018 kl. 16.18
  En 30-årig mand er fredag dømt tre års fængsel og fire års forbud mod at være i Esbjerg by som straf for grov vold i den verserende bandekonflikt.
  Retten i Esbjerg har fredag dømt en 30-årig mand til tre år fængsel og fire års forbud mod at opholde sig i Esbjerg by efter endt afsoning.
  Manden er dømt i en sag om grov vold, som fandt sted på motorvej E20 ved Korskroen den 21. februar 2018. Hændelsen var et led i konflikten mellem to rivaliserende bandegrupperinger i Esbjerg, skriver Syd- og Sønderjyllands Politi.
  
  